Diari Oficial de la Generalitat Valenciana


Sumari del DOGV 8826, del 03-06-2020 (2020/3942)

RESOLUCIÓ de 21 de maig de 2020, del director general d'Esport, per la qual es resol la convocatòria de subvencions destinades al desenvolupament dels plans d'especialització esportiva per a l'any 2020.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8826

Data del DOGV
:   03-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3942


Data del document
:   21-05-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 21 de maig de 2020, del director general d'Esport, per la qual es resol la convocatòria de subvencions destinades al desenvolupament dels plans d'especialització esportiva per a l'any 2020. [2020/3942]  
En compliment del que disposa l'Ordre 47/2016, de 5 d'agost, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades al desenvolupament dels plans d'especialització esportiva (DOGV 7850, 12.08.2016), es convoquen aquestes subvencions per a l'any 2020 per mitjà de la Resolució de 17 de desembre de 2019, de la Direcció General d'Esport (DOGV 8705, 26.12.19).  
El Decret llei 2/2020, de 3 d'abril, de mesures urgents, en l'àmbit de l'educació, de la cultura i de l'esport, per a pal·liar els efectes de l'emergència sanitària provocada per la Covid-19, estableix en l'article 8.1 que els òrgans concedents de subvencions podran acordar de forma motivada que no constituïsca incompliment a l'efecte de reintegrament o de pèrdua del dret a la subvenció, la falta de compliment total de l'objectiu, de l'activitat, del projecte o la no-adopció completa de les activitats que en van fonamentar la concessió, a conseqüència directa de la suspensió d'activitats culturals i esportives i el tancament dels seus establiments i locals motivat per la declaració de l'estat d'alarma, o de les mesures que s'adopten per a combatre l'alerta sanitària generada per la Covid-19.  
  
A més, en l'article 8.2.c del Decret llei 2/2020 s'estableix que es podrà acordar el finançament de les despeses realitzades per les entitats beneficiàries, encara que no s'hagen assolit, totalment o parcialment, les actuacions objecte de la subvenció, sempre que, com indica l'article 8.3, s'acredite que les depeses en què incórrega l'entitat beneficiària han sigut efectivament sufragades per aquesta i que la seua actuació haja tendit inequívocament a la satisfacció dels compromisos objecte de la subvenció.  
La Resolució de 16 de maig de 2020, del director general d'Esport, dictada en el marc de la disposició addicional tercera del Reial decret 463/2020, de 14 de març, modificat pel Reial decret 465/2020, de 17 de març, estableix la continuació del procediment de convocatòria i l'atorgament de les subvencions regulades per l'Ordre 47/2016, una vegada manifestada la conformitat de les persones interessades amb la continuació del procediment; per tant, no serà d'aplicació la suspensió de termes ni la interrupció dels terminis. S'ha tingut en compte el caràcter telemàtic de la tramitació del procediment.  
  
En els articles 8 i 9 de l'Ordre 47/2016 s'estableixen els criteris de valoració de les sol·licituds i el procediment de la resolució de concessió; la Resolució de 17 de març de 2020, del director general d'Esport, designa els membres de la comissió tècnica d'avaluació.  
  
Una vegada formalitzats els actes d'instrucció corresponents i elevada la proposta de resolució per la comissió tècnica d'avaluació constituïda a aquest efecte, i en virtut del que disposa la disposició addicional tercera de l'Ordre 47/2016, resolc:  
  
Primer  
Concedir a les federacions esportives de la Comunitat Valenciana, que a continuació es relacionen, les subvencions següents, per un import global de cinc-cents mil euros (500.000 euros), per al desenvolupament dels plans d'especialització esportiva al Complex Educatiu de Cheste, distribuïdes en dos períodes, el final del curs escolar 2019-2020 i l'inici del curs 2020-2021:  
  
Federació Subvenció  
Curs 2019-2020 Subvenció  
Curs 2020-2021 Total  
subvenció  
Atletisme 12.500 - 7.300 - 19.800 -  
Bàdminton 21.000 - 9.500 - 30.500 -  
Beisbol, Softbol   
i Futbol Americà 22.760 - 14.034 - 36.794 -  
Esport d'orientació 23.380 - 8.560 - 31.940 -  
Handbol 26.000 - 18.500 - 44.500 -  
Hoquei 23.300 - 11.700 - 35.000 -  
Karate 23.777 - 10.191 - 33.968 -  
Natació 22.000 - 11.000 - 33.000 -  
Rugbi 26.672 - 16.365 - 43.037 -  
Taekwondo 26.285 - 13.335 - 39.620 -  
Tennis de Taula 23.361 - 12.694 - 36.055 -  
Tir amb Arc 22.410 - 10.675 - 33.085 -  
Triatló 27.275 - 12.854 - 40.129 -  
Voleibol 26.572 - 16.000 - 42.572 -  
  
  
  
Segon  
Les entitats beneficiàries hauran de complir les obligacions indicades en l'article 11 de l'Ordre 47/2016, per la qual se n'aproven les bases reguladores, i justificar les ajudes en la forma establida en el punt onze de la convocatòria.  
  
Tercer  
El termini de presentació de la justificació de les subvencions concedides corresponents a les activitats realitzades en el primer període conclourà el 15 de setembre de 2020, i per a les desenvolupades en el segon període conclourà el 30 de novembre de 2020.  
La justificació es presentarà per mitjans electrònics, de conformitat amb les indicacions del punt onze de la convocatòria, preferiblement a través de l'adreça d'internet http://www.gva.es/va/inicio/procedimientos'id\_proc=19285  
  
Quart  
Es podran justificar despeses realitzades per les federacions esportives, segons el que s'estableix en l'article 8.2.c del Decret llei 2/2020, encara que no s'hagen assolit, totalment o parcialment, les actuacions objecte de la subvenció, que seran despeses subvencionables sempre que, com indica l'article 8.3 d'aquest decret llei, s'acredite que han sigut efectivament suportades per aquelles i que la seua actuació ha tendit inequívocament a la satisfacció dels compromisos objecte de la subvenció.  
  
Cinqué  
Autoritzar i disposar els fons a favor de totes i cada una de les entitats beneficiàries que es relacionen en l'apartat primer i per les quantitats que s'hi indiquen, amb càrrec a l'aplicació pressupostària 21.60.52.467.63, línia S6413000, capítol IV, dels pressupostos de la Generalitat per a 2020.  
  
Sisé  
Les entitats beneficiàries hauran d'aportar, per mitjans propis o aliens, la part de finançament del pressupost final del pla d'especialització esportiva subvencionat no cobert per la subvenció que per aquest acte es concedeix.  
  
Seté  
Publicar en el Diari Oficial de la Generalitat Valenciana aquesta resolució, de conformitat amb el punt dotze de la resolució de convocatòria d'aquestes subvencions.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació, sense perjuí que es puga interposar qualsevol altre recurs que es considere escaient:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 21 de maig de 2020.- El director general d'Esport: Josep Miquel Moya Torres.